শেহতীয়াকৈ অসম আৰক্ষীয়ে আলফা স্বাধীনৰ সৈতে জড়িত থকাৰ সন্দেহত আটক কৰা লিংকমেন কেইজনৰ এজনো সংগঠনটোৰ সৈতে জড়িত নহয় বুলি আজি স্পষ্ট কৰি দিয়ে আলফা স্বাধীনে।
আলফা স্বাধীনৰ প্ৰচাৰ বিভাগৰ সদস্য ৰুমেল অসমে আজি সংবাদ মাধ্যমলৈ প্ৰেৰণ কৰা এখন পত্ৰৰ জৰিয়তে এই কথা স্পষ্ট কৰিছে।
সংগঠনটোৱে এই কাৰ্যক গৰিহনা দিয়াৰ লগতে "এয়া অসম আৰক্ষীয়ে অসমৰ সাধাৰণ ৰাইজক সন্ত্ৰাসিত কৰাৰ এক অপকৌশল" বুলি অভিহিত কৰিছে।
পত্ৰখনৰ জৰিয়তে সংগঠনটোৱে লগতে বেংক বিষয়া জুনু শৰ্মাৰ হত্যাকাণ্ডৰ সন্দৰ্ভত আৰক্ষীয়ে গ্ৰেপ্তাৰ কৰা অৰূপ দাস কোনোকালে আলফা (স্বাধীন)ৰ সদস্য নাছিল বুলি স্পষ্ট কৰি দিয়ে।
শেহতীয়াভাৱে আলফা স্বাধীনৰ উত্থানৰ পাছত আৰক্ষীয়ে গ্ৰহণ কৰা তৎপৰতা সন্দৰ্ভত সংগঠনটোৱে নিজৰ প্ৰতিক্ৰিয়া প্ৰকাশ কৰি এই পত্ৰখন আজি সংবাদ মাধ্যমলৈ প্ৰেৰণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
